પોલીસ સુત્રોમાંથી મળતી માહિતી અનુસાર, ભરુચ શહેરના શેરપુરા ખાતે આવેલાં મદિના પાર્ક ખાતે રહેતાં ઇકરામુલ અહેમદવલી પટેલે તેમની બોલેરો કેમ્પર ગાડી ભરૂચ બાયપાસ રોડ પર શ્રવણચોકડી નજીક મહેસાણા સ્ટીલ સામે પાર્ક કરી હતી. સવારે તેઓ તેમના મિત્ર મોહમંદ યુસુફ મુર્તુજા સાથે ક્યાંક જવા માટે તેમની ગાડી પાર્કિંગની જગ્યાએ જતાં ત્યાં તેમની બોલેરો કેમ્પર ગાડી ત્યાં મળી ન હતી. તેમણે આસપાસના વિસ્તારમાં તપાસ કરવા છતાં તેમને તસ્કરો અંગે સગડ નહીં મળતાં તેમણે એ ડિવિઝન પોલીસ સ્ટેશને ફરિયાદ નોંધાવી હતી.